সবাইকে জেল থেকে ছেড়ে দেওয়ার প্রস্তাবেও রাজি হয়নি বিএনপি: চ্যানেল ২৪কে কৃষিমন্ত্রী
দেশে সহিংসতা আটকাতে পরিকল্পিতভাবেই বিএনপি নেতাকর্মীদের জেলে রাখা হয়েছে বলে জানিয়েছেন আওয়ামী লীগের সভাপতিমন্ডলীর সদস্য ও কৃষিমন্ত্রী আব্দুর রাজ্জাক।
বেসরকারি টেলিভিশন চ্যানেল চ্যানেল ২৪কে দেওয়া এক সাক্ষাৎকারে কৃষিমন্ত্রী বলেন, নির্বাচনে এলে ছাড় দেওয়ার প্রস্তাবেও রাজী হয়নি বিএনপি নেতাকর্মীরা।
আব্দুর রাজ্জাক বলেন, '২০ হাজার নেতাকর্মীকে গ্রেপ্তার না করলে কি বাংলাদেশে আজকে যে গাড়ি চলতেছে এই হরতালের দিন, আপনারা এই গাড়ি দেখতেন?... এছাড়া আমাদের জন্য কোনো গত্যন্তর ছিল না। কোনো অল্টারনেটিভ ছিল না। যেটা করেছি আমরা চিন্তাভাবনা করে করেছি।'
আরেক প্রশ্নের জবাবে আওয়ামী লীগের সভাপতিমন্ডলীর এই সদস্য বলেন, 'বারবার বলা হয়েছে নির্বাচন কমিশন থেকে তারা (বিএনপি) যদি নির্বাচনে আসে তাহলে নির্বাচন পিছিয়ে দেওয়া হবে। পিছিয়ে দেওয়া না, বলাও হয়েছিল যে সবাইকে জেল থেকে ছেড়ে দেওয়া হবে। তাদেরকে জেলে না রাখলে দেশ অচল হয়ে যাবে।'

দেশে সহিংসতা আটকাতে পরিকল্পিতভাবেই বিএনপি নেতাকর্মীদের জেলে রাখা হয়েছে বলে জানিয়েছেন আওয়ামী লীগের সভাপতিমন্ডলীর সদস্য ও কৃষিমন্ত্রী আব্দুর রাজ্জাক।